Išrašas

 **LIETUVOS RESPUBLIKOS VALSTYBINĖ KULTŪROS PAVELDO KOMISIJA**

**NUOTOLINIO POSĖDŽIO PROTOKOLAS**

 2021 m. vasario 26 d. Nr. VG 17-2(6.1.)

 Vilnius

1. **SVARSTYTA**. Kultūros ministro įsakymo „Dėl kultūros paminklų atrankos įrašymui į Valstybinės reikšmės istorijos, archeologijos ir kultūros objektų sąrašą tvarkos aprašo patvirtinimo“ projektas.

Balsavimas dėl kultūros ministro įsakymo „Dėl kultūros paminklų atrankos įrašymui į Valstybinės reikšmės istorijos, archeologijos ir kultūros objektų sąrašą tvarkos aprašo patvirtinimo“ projekto grąžinimo Kultūros ministerijai tobulinti su Paveldo komisijos pasiūlymais:

Už – 7

Prieš – 1

Susilaikė – 3

**NUTARTA**.Parengti raštą Kultūros ministerijai, grąžinant kultūros ministro įsakymo „Dėl kultūros paminklų atrankos įrašymui į Valstybinės reikšmės istorijos, archeologijos ir kultūros objektų sąrašą tvarkos aprašo patvirtinimo“ projektą Kultūros ministerijai tobulinti su Paveldo komisijos pasiūlymais.

2. **SVARSTYTA.** Paveldo komisijos sprendimo „Dėl UNESCO Pasaulio kultūros ir gamtos paveldo apsaugos konvencijos nuostatų įgyvendinimo Lietuvos nacionalinėje teisėje“ projekto priėmimas.

Balsavimas dėl Paveldo komisijos sprendimo „Dėl UNESCO Pasaulio kultūros ir gamtos paveldo apsaugos konvencijos nuostatų įgyvendinimo Lietuvos nacionalinėje teisėje“ projekto priėmimo su redakciniais pataisymais:

Už – 11

Prieš – nėra

Susilaikė – 1

**NUTARTA.** Pritarti Paveldo komisijos sprendimo „Dėl UNESCO Pasaulio kultūros ir gamtos paveldo apsaugos konvencijos nuostatų įgyvendinimo Lietuvos nacionalinėje teisėje“ projekto priėmimui su redakciniais pataisymais.

3. **SVARSTYTA.** Kilnojamųjų kultūros vertybių duomenų tikslinimas ir kilnojamųjų daiktų, turinčių kultūrinę vertę, įrašymas į Kultūros vertybių registrą.

Balsavimas dėl Paveldo komisijos nutarimo „Dėl Kietaviškių Švč. Trejybės ir Semeliškių Šv. Lauryno bažnyčiose esančių kilnojamųjų kultūros vertybių, registruotų Kultūros vertybių registre kaip nekilnojamosios, duomenų tikslinimo ir kilnojamųjų daiktų, turinčių kultūrinę vertę, įrašymo į Kultūros vertybių registrą“ projekto priėmimo:

Už – 11

Prieš – nėra

Susilaikė – 1

**NUTARTA**: 1. pritarti Paveldo komisijos nutarimo „Dėl Kietaviškių Švč. Trejybės ir Semeliškių Šv. Lauryno bažnyčiose esančių kilnojamųjų kultūros vertybių, registruotų Kultūros vertybių registre kaip nekilnojamosios, duomenų tikslinimo ir kilnojamųjų daiktų, turinčių kultūrinę vertę, įrašymo į Kultūros vertybių registrą“ projekto priėmimui; 2. Kultūros paveldo departamentui prie Kultūros ministerijos rekomenduoti įvertinti du šoninius altorius Kietaviškių bažnyčioje bei Semeliškių bažnyčioje ir spręsti dėl jų įtraukimo į Kultūros vertybių registrą (parengti Paveldo komisijos raštą).

4. **SVARSTYTA.** Valstybinės kultūros paveldo komisijos 2020 metų veiklos ataskaitos projekto tvirtinimas.

Balsavimas dėl Paveldo komisijos nutarimo „Dėl Valstybinės kultūros paveldo komisijos 2020 metų veiklos ataskaitos patvirtinimo“ projekto su redakcinėmis pastabomis priėmimo:

Už – 12

Prieš – nėra

Susilaikė – nėra.

**NUTARTA:** 1. pritarti Paveldo komisijos nutarimo „Dėl Valstybinės kultūros paveldo komisijos 2020 metų veiklos ataskaitos patvirtinimo“ projektui su redakcinėmis pastabomis priėmimui; 2. Paveldo komisijos 2020 metų veiklos ataskaitą papildyti skiltimi *Strateginių tikslų įgyvendinimas 2020 m.*

 5. **SVARSTYTA.**Valstybinės kultūros paveldo komisijos 2021 metų veiklos plano projekto tvirtinimas.

 Balsavimas dėl Paveldo komisijos nutarimo „Dėl Valstybinės kultūros paveldo komisijos 2021 metų veiklos plano patvirtinimo“ projekto tvirtinimo:

 Už – 12

 Prieš – nėra

 Susilaikė – nėra

 **NUTARTA**: 1.pritarti Paveldo komisijos nutarimo „Dėl Valstybinės kultūros paveldo komisijos 2021 metų veiklos plano patvirtinimo“ projekto tvirtinimui; 2. Paveldo komisijos 2021 metų veiklos plano preambulėje nurodyti dabartinės Paveldo komisijos kadencijos strateginį tikslą – paveldo apsaugą reglamentuojančių teisės aktų peržiūrą ir keitimų inicijavimą; 3. Paveldo komisijos nariams nuomonę ir siūlymus dėl galimų renginių 2021 m. pateikti elektroniniu paštu.

6. **SVARSTYTA.**Valstybinės kultūros paveldo komisijos tarnybinės etikos kodekso projektas.

 **NUTARTA**: 1. Valstybinės kultūros paveldo komisijos tarnybinės etikos kodekso projekto svarstymą atidėti kitam Paveldo komisijos posėdžiui; 2. Paveldo komisijos nariams pastabas ir siūlymus Valstybinės kultūros paveldo komisijos tarnybinės etikos kodekso projektui pateikti elektroniniu paštu.

7. Kiti klausimai.

 7.1. Trakų senamiesčio apsaugos užtikrinimas.

 **NUTARTA**: 1. kreiptis raštu į Kultūros ministeriją dėl Trakų senamiesčio tvarkymo ir naudojimo laikinojo reglamento paskelbimo; 2. sudaryti Paveldo komisijos darbo grupę dėl Trakų senamiesčio apsaugos užtikrinimo.

7.2. Jūrų kadetų mokyklos pastatas Juodkrantėje.

**NUTARTA**: 1. Jūrų kadetų mokyklos pastato Juodkrantėje klausimo išsamiai neanalizuoti; 2. parengti raštą, kuriame būtų rekomenduojama suinteresuotoms šalims panašiais atvejais atlikti poveikio pasaulio paveldui vertinimą.

7.3. LR Vyriausybės programos įgyvendinimo priemonių planas.

*Paveldo komisijos nariams žiniai pateikta informacija apie LR Vyriausybės programos įgyvendinimo priemonių plano pristatymą.*

 7.4. Restauratorių rengimas.

**NUTARTA:** 1. pritarti Paveldo komisijos rašto „Dėl meno objektų restauravimo studijų krypties įtraukimo į prioritetinių studijų krypčių sąrašą“ projektui; 2. Paveldo komisijos administracijai patikrinti, ar rašte įvardinti visi Paveldo komisijos priimti sprendimai, susiję su restauratorių studijų programa.

Posėdžio sekretorė Justina Ūsonytė